《绕佛阁 衰寺》
清代·姚燮

径空箨走，龛冷叶积，碑卧苔没。如此萧瑟。甚从白马南朝问花如。

更谁选佛。龙象梦冷，金翠雕歇。秋照凉抹。但看蝙蝠、横飞断幡拂。

久绝游筇拄，塔影颓红当涧末。还听暮钟声声云外揭。

让别岫莲宫，香雾浓馝。粥鱼尘闭，叹鼠满空厨，僧半行乞。

剩斋廊、寥寥风樾。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。